b'\n_START_ARTICLE_\nSumoilacija histonov\n_START_PARAGRAPH_\nSumoilacija je \xc5\xa1e ena od modifikacij histonov, ki pa regulira represijo transkripcije. Small ubiquitin-related modifier (SUMO) je podoben ubikvitinu, tako po sestavi, kot tudi po 3D struktur ._NEWLINE_Medtem ko ima ubikvitin pomembno vlogo pri degradaciji nukleosoma, SUMO ne vpliva na stabilnost tega kompleksa. SUMO je zelo raz\xc5\xa1irjen protein, saj so ga raziskovalci na\xc5\xa1li skoraj pri vseh evkariontskih organizmih. Tudi sumoilacija poteka na lizinih histonov H2A, H2B, H3 in H4. Znano pa je tudi da se ve\xc5\xbee tudi na veliko drugih regulatornih proteinov v celici. Sumoilacija histona H4 sovpada z represijo transkripcije. In sumoilacija H4 je veliko pogostej\xc5\xa1a kot sumoilacija ostalih histonov . Sumo-H4 povezan s kromatinom se pri imunoprecipitira skupaj z endogeno histonsko deacetilazo 1 (HDAC1) in HP1. To dokazuje da je sumoilacija histona H4 povezana \xc5\xa1e z drugimi komponentami, ki regulirajo gensko represijo ._NEWLINE_Aktivacija kromatina se pri\xc4\x8dne z acetilacijo histonov s pomo\xc4\x8djo acetiltransferaze. Potem ko transkripcija DNA pote\xc4\x8de do konca pri\xc4\x8dnejo delovat proteini, ki zavirajo transkripcijo. Signal za pri\xc4\x8detek delovanja sumoilacijskih encimov je verjetno kar za\xc4\x8detek acetilacije oz. sama acetilacija histonov. To dokazuje tudi poskus, v katerem so dokazali, da s pove\xc4\x8danjem acetilacije H4 poraste tudi sumuilacija H4. V naslednjem koraku HDAC odstrani acetilne skupine in metiltransferaza metilira histone in omogo\xc4\x8di vezavo HP1, kar povzro\xc4\x8di ponovno kondenzacijo kromatina. Ker so raziskovalci pri tem zasledili pove\xc4\x8dano sumoilacijo \xc5\xa1e pred delovanjem HDAC/HP1, domnevajo da je sumoilacija verjetno signal za prehod od aktivacije do represije kromatina . SUMO verjetno pri tem blokira vezavno mesto na lizinu in s tem prepre\xc4\x8duje zmo\xc5\xbenost acetilacije in ubikvitinizacije histonov.'